Götzis
Götzis (čita se Gecis) je trgovište na krajnjem zapadu Austrije od 
11,041 stanovnika, koje administrativno podpada 
pod Okrug Feldkirch.

Geografske karakteristike

Götzis leži na zapadu Vorarlberga, u dolini rijeke Rajne.

Udaljen je svega 7 km sjeverno od Rankweila, 10 km južno od Dornbirna i Lustenaua i 12 km od administrativnog centra Feldkircha, tako da zajedno sa njima formira konurbaciju koja se proteže duž švicarske granice sve do Bodenskog jezera i Bregenza.

Historija

Götzis je prvi put dokumentiran oko 830. Između 1311. - 1319. postao je feud Grofova od Monforta koji su u njemu izgradili zamak. 
U to vrijeme 1340. izgrađena je i parohijska crkva u gotičkom stilu. 
Grofovi od Monforta su 1375. prodali Götzis zajedno sa Feldkirchom Habsburgzima, pa je on odtad njihovo vlasništvo.
Mjesto je 1694. dobilo status trgovišta.

Znamenitosti

Najveća znamenitost mjesta je stara gotička parohijska crkva iz 1340. koja je proširena 1590. Od nekadašnnjeg zamka 
Grofova od Monforta - Novi Montfort, koji je dograđivan tokom 15 - 16 i 17. vijeka ostale su ruševine, jedino su dvorište i dio bedema ostali sačuvani. 

Nova parohijska crkva podignuta je između 1862. - 1865. u neoromaničkom stilu.

Privreda

Götzis je 1991. imao 3,816 zaposlenih, od kojih je 56% radilo u industriji i to tekstilnoj i drvnoj, i u građevinarstvu.

Izvori

Vanjske veze 

 Službene stranice Götzisa 
Gradovi i naselja Vorarlberga
Gradovi u Austriji